L’Ajuntament de Burjassot guarda silenci contra els últims casos de violència masclista
2025-07-24

A les 12 h del migdia (25-01-2016), diferents membres de la Corporació Municipal, així com personal del Consistori, s’han concentrat a les portes de l’Ajuntament de Burjassot, per guardar un minut de silenci i mostrar així el seu rebuig cap als últims casos de violència de gènere i, al temps, mostrar així la seua solidaritat amb les víctimes i amb els seus familiars.

Els últims assassinats per violència de gènere s’han produït aquest cap de setmana. El primer d’ells va ocórrer a València divendres passat 22 de gener, quan un home de 77 anys va matar presumptament la seua dona a ganivetades per a suïcidar-se a continuació. També durant la matinada del divendres al dissabte, en la localitat balear de Calvià, una dona resultava assassinada, presumptament a les mans del seu marit, qui la va ofegar amb el cable carregador d’un telèfon mòbil.

Finalment, aquest mateix matí, a Vitòria, un home ha llançat per la finestra, a una xiqueta de 18 mesos, després d’agredir també la mare de la menuda i ex parella de l’agressor. Mare i filla es troben ingressades en un centre hospitalari. En el transcurs del mes de gener, sis dones han mort a causa de la violència masclista.